钦定古今图书集成/明伦汇编/闺媛典/第041卷 > 王之贤母刘氏
## 钦定古今图书集成/明伦汇编/闺媛典/第041卷 > 王之贤母刘氏

按《贵州通志》：“刘氏，平坝人，王之贤母。日暮天寒，有客
借宿，乃以其子书屋下之。次早客行，有白金三十两
置龛上，其客乃解课隶人，行至中途，始觉欲赴水死。
同行者止之，仍返宿处。刘指龛上示之，其人拜谢而
去。后乙卯乡试，其子王之贤卷，主司未录，有鬼启门
投卷于案，遂得中，人以为行义所感。”